Музыкалык драма

Музыкалык драма – 1) операнын алгачкы аталышынын бири, 16–17-кылымда колдонулган; 2) музыкага негизги роль берилген драма. Бул жанр эзелтен кытай, инди, европ. театрларда түрдүүчө ойнолуп келген (мисалы, индиялыктардын «Шакунталасы», католик чиркөөсүнүн литургия драмасы жана башкалар); 3) О. Азия респ-калары менен Казакстанда кеңири тараган музыкалык-сахналык жанр. Алар алгач элдик дастандарды иштеп чыгуудан тартып, диалогдорду речитативге алмаштыруу аркылуу опера жанрына өтүп кетүү деңгээлине чейин жеткен татаал жолду басып өтүшкөн терең мазмундуу музыкалык -драма чыгармалары; 4) мазмуну терең, татаал, курч кагылыштарга бай опералык чыгармалардын каймана аталышы (мисалы, В. Власов, В. Фере, «Алтын кыз»). 
Категория:Опера 
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7